**ავტორიზებული პირის ელექტრონულ საკომუნიკაციო ინფრასტრუქტურასთან და სატელეკომუნიკაციო მიზნებისთვის გამოყენებად ფიზიკურ ინფრასტრუქტურასთან დაშვების წესები და პირობების შესახებ დადგენილების პროექტის** მე-4 მუხლის, მე-4 პუნქტს ჩაემატოს ორი ქვეპუნქტი (იმედს ვიტოვებთ, მოთხოვნილი შინაარსი აღქმადია, თუმცა რათქმაუნდა ტექსტი საჭიროებს კორექტირებას სფეროს სპეციფიკის გათვალისწინებით):

--) დაშვების მოთხოვნის დასაბუთება - ახალი ელექტრონული საკომუნიკაციო ქსელების განსათავსების აუცლებლობის დასაბუთება (არსებული ელექტრონული საკომუნიკაციო ქსელების პროექტის მიზნებთან შეუსაბამობის დასაბუთება); *(სატელეკომუნიკაციო ინფრასტრუქტურისა და სატელეკომუნიკაციო მიზნებისთვის გამოყენებადი ფიზიკური ინფრასტრუქტურის გაზიარების შესახებ საქართველოს კანონის მეოთხე მუხლის მესამე პუნქტში არის მკაფიო მითითება წერილობითი მოთხოვნის გონივრულობის აუცილებლობაზე, რაც ამავე კანონის მე-4 მუხლის მე-7 ნაწილის „ვ“ პუნქტის გათვალისწინებით (ასევე შეხვედრაზე მიღებული განმარტებების თანახმად, რომ უკვე არსებული ქსელის გაზიარება გონივრულია და ეს გამორიცხავს ამ წესის დარღვევით მოთხოვნის წარდგენის შემთხვევა) უდავოდ უნდა მოიცავდეს ინფრასტრუქტურის ოპერატორის მიერ ელექტროგამანაწილებელ ქსელზე უკვე დაშვებული საკომუნიკაციო ქსელის გაზიარების შეუძლებლობის დასაბუთებას. ამის შეფასების საშუალება კი ელექტროენერგიის გამანაწილებელი ქსელის მესაკუთრეს თავად, შესაბამისი ინფორმაციის მიწოდების გარეშე არ შეუძლია)*

--) ინფორმაცია დაგეგმილი პროექტის შესახებ: დაგეგმილი ელექტრონული საკომუნიკაციო ქსელის ტექნიკური მახასიათებლები, გამტარუნარიანობა და ასევე ინფორმაცია იმის შესახებ, თუ რა ნაწილში იქნება ათვისებული განმცხადებლის მიერ და რა ნაწილში ექვემდებარება გაზიარებას სხვა ავტორიზებული პირებისათვის, საჭიროების შემთხვევაში. *(სატელეკომუნიკაციო ინფრასტრუქტურისა და სატელეკომუნიკაციო მიზნებისთვის გამოყენებადი ფიზიკური ინფრასტრუქტურის გაზიარების შესახებ საქართველოს კანონის მეოთხე მუხლის მესამე პუნქტში არის მითითება „შესაბამისი პროექტის ელემენტების“ და „დაშვების პირობების“ დაშვების მოთხოვნაში მითითების აუცილებლობაზე, რაც ამავე კანონის მე-4 მუხლის მე-7 ნაწილის „ვ“ პუნქტის (*აბითუმო ფიზიკური ქსელის ინფრასტრუქტურასთან დაშვების რეალური ალტერნატიული საშუალებების არსებობა, რომლებიც უზრუნველყოფილია ინფრასტრუქტურის ოპერატორის მიერ) *გათვალისწინებით უდავოდ უნდა მოიცავდეს ინფრასტრუქტურის ოპერატორისთვის მის ქსელზე უკვე განთავსებულ საკომუნიკაციო ქსელში არსებული თავისუფალი რესურსის შესახებ ინფორმაციის მიწოდებას)*

ასევე, საკითხის ქმედითი და სწორი რეგულირების მიზნით მიზანშეწონილია მე-5 მუხლის (ფიზიკურ ინფრასტრუქტურაზე დაშვების შესახებ ხელშეკრულება) მე-2 ნაწილს ჩაეამტოს მითითება „ხეშეკრულების ფარგლებში განთავსებულ ელექტრონულ საკომუნიკაციო ქსელზე სხვა ავტორიზებული პირების დაშვების პირობები“-ს სავალდებულო პუნქტად განსაზღვრის შესახებ.